text: [{"text_idx": "#000000", "text": "Legur i\u0301 Nor\u00f0ursj\u00e6llandi si\u0301\u00f0ani 1976"}, {"text_idx": "#000001", "text": "Luttakarar a\u0301 Kongelejren a\u0301 ti\u0301 fyrstu leguni, sum var i\u0301 1976"}, {"text_idx": "#000003", "text": "Leguluttakarar i\u0301 H\u00f8ve \u2013 a\u0301rstali\u00f0 man vera 1977"}, {"text_idx": "#000004", "text": "Sum ta\u00f0 s\u00e6st a\u0301 felagsmyndini fra\u0301 fyrstu leguni i\u0301 1976 savna\u00f0i fyrsta legan no\u0301gv fo\u0301lk. Hetta tiltak var forkunnugt hja\u0301 f\u00f8royskum u\u0301tisetum, og i\u0301 skaranum si\u0301ggjast fleiri lesandi f\u00f8royingar, sum vo\u0301ru komnir u\u0301r A\u030arhus til leguna, sum var\u00f0 hildin a\u0301 \u201cKongelejren\u201d i\u0301 Ellinge Lyng, sum liggur nor\u00f0alaga a\u0301 vestursi\u0301\u00f0u Sj\u00e6llands. Har h\u00f8vdu vit fleiri legur i\u0301 70unum \u2013men eitt legusta\u00f0 i\u0301 H\u00f8ve var eisini ny\u0301tt einstakar fer\u00f0ir. Hetta var ogn hja\u0301 Hvi\u0301tusunnusamkomuni Elim i\u0301 Keypmannahavn. H\u00f8ve liggur eitt sindur longur nor\u00f0uri enn Ellinge Lyng."}, {"text_idx": "#000005", "text": "I\u0301 Kikhavn i\u0301 19 a\u0301r\nI\u0301 1982 var fari\u00f0 upp til Kikhavn \u2013 beint uttan fyri Hundested. Leghu\u0301sini har vo\u0301ru ogn hja\u0301 Adventistakirkjuni, og tey to\u0301ktust v\u00e6l egna\u00f0 til legur okkara, ti\u0301 tey ru\u0301ma\u00f0u yvir 100 fo\u0301lk. Har vo\u0301ru vit i\u0301 19 a\u0301r. Ha\u00f0ani hava vit no\u0301gv go\u0301\u00f0 minni, eisini ti\u0301 sta\u00f0i\u00f0 la\u0301 i\u0301 na\u0301tturuv\u00f8krum umhv\u00f8rvi t\u00e6tt vi\u00f0 havi\u00f0."}, {"text_idx": "#000006", "text": "Luttakarar a\u0301 heystleguni i\u0301 Kikhavn i\u0301 1987"}, {"text_idx": "#000008", "text": "Si\u0301\u00f0ani 2002 a\u0301 Nor\u00f0ursj\u00e6llands Efterskole\nEftir aldarskifti var\u00f0 fari\u00f0 vi\u00f0 a\u0301rligu heystleguni a\u0301 Nor\u00f0ursj\u00e6llands Efterskole, sum liggur naka\u00f0 uttan fyri by\u0301in Helsinge. Hetta var i\u0301 2002, og har hava vit veri\u00f0 si\u0301\u00f0ani t.v.s. i\u0301 18 a\u0301r.\nSku\u0301lin gevur n\u00e6mingunum fri\u0301 i\u0301 heystfri\u0301ti\u0301\u00f0ini, og ta\u0301 kann Kristnastovu so leiga seg inn a\u0301 sku\u0301lan, sum var enn meiri ru\u0301mligur enn Kikhavn. Hetta sta\u00f0 hevur eisini egna\u00f0 seg sera v\u00e6l til legur okkara vi\u00f0 teim go\u0301\u00f0u h\u00f8lisvi\u00f0urskiftunum, sum har eru. Sta\u00f0i\u00f0 gj\u00f8rdist ein go\u0301\u00f0ur avloysari til Kikhavn og ho\u0301skandi karmur rundan um aftur vendandi heystleguna,"}, {"text_idx": "#000009", "text": "Leguluttakarar a\u0301 Nor\u00f0ursj\u00e6llands Efterskole i\u0301 2019"}, {"text_idx": "#000010", "text": "Men vi\u00f0 korunaso\u0301ttini kom sti\u0301gur i\u0301. Vit h\u00f8vdu vo\u0301na\u00f0, at legan kortini fo\u0301r at vera hildin aftur i\u0301 a\u0301r, men so var\u00f0 ikki. Ta\u00f0 harmast vit um og vo\u0301na, at ti\u0301\u00f0irnar umsi\u0301\u00f0ir to\u0301 fara at broytast, so vit aftur kunnu savnast a\u0301 legu, eins og vit hava gj\u00f8rt si\u0301\u00f0ani 1976."}, {"text_idx": "#000011", "text": "Samkoman, har eg kendi meg heima\nEin savnandi mi\u00f0st\u00f8\u00f0 i\u0301 40 a\u0301r"}, {"text_idx": "#000012", "text": "Samkoman, har eg kendi meg heima"}, {"text_idx": "#000013", "text": "Ein savnandi mi\u00f0st\u00f8\u00f0 i\u0301 40 a\u0301r"}]